
Havaijin kieli 


Havaiji on havaijilaisten alkuperäinen kieli, jota 
puhutaan Havaijilla. 

Ohje 


Luokittelu 


Havaijin kieli kuuluu polynesialaisiin kieliin. Sen lähimpiä sukulaiskieliä ovat tahitin, marquesasin ja 
maorin kielet. Hiukan etäisempiä sukulaiskieliä ovat samoan ja tongan kielet. Havaijin ja sen lähimpien 
sukulaiskielten perussanasto on niin samankaltaista, että yksinkertainen kommunikointi kielten välillä on 
mahdollista.^ 

Tunnettuja murteita havaijilla ei oleJ 2 ] 

Puhujat 


Havaijin kielellä on pari tuhatta äidinkielistä puhujaa, mutta noin 8 000 ihmistä ymmärtää ja osaa puhua 
sitäJ 2 ] Kieltä opetetaan nuorille ja lapsille, joiden lisäksi on erittäin vanhoja puhujia, mutta suhteellisen 
vähän aikuisia ja keski-ikäisiä puhujia.^ 

Lähetystyöntekijöiden saavuttua Havaijille 1820 kielen asema alkoi tasaisesti heikentyä, ja lopulta englanti 
syrjäytti sen lähes täysin. 1970-luvun alun jälkeen havaijin kieli on kuitenkin noussut uudestaan käyttöön 
joillain alueilla, joilta se oli kadonnut. 

Ortografia 


Havaijin kieltä on luonnehdittu pehmeäksi, sointuvaksi ja melodiseksi kieleksi. Kieli on vokaalivoittoista, 
sillä siinä ei ole konstonanttirykelmiä ja jokainen tavu päättyy vokaaliin. Kielessä ei myöskään ole 
sibilantteja kuten s-äännettä, mikä tekee siitä erityisen soveltuvan laulamiseen 































Havaijin kielen tutkimus alkoi 1820-luvulla kun Uudesta-Englannista saapui Havaijille protestanttisia 
lähetyssaarnaajia. He halusivat opetella kielen pystyäkseen käännyttämään havaijilaisia kristinuskoon.^ He 
ottivat käyttöön siirtokirjoitusjärjesteinään jolla kuvata kielen äänteitä. Vokaalien latinisointi oli melko 
helppoa. Konsonantit tuottivat enemmän vaikeuksia, sillä jotkin konsonantit näyttivät vaihtelevan 
sattumanvaraisesti tai olevan kahden konsonantin välimuotoja. Tällaisia pareja olivat k/t, v/w ja l/r. Ongelma 
ratkaistiin valitsemalla vaihtoehdoista toinen. Glottaaliklusiilia kuvaamaan valittiin käänteinen heittomerkki 
' ja pitkää vokaalia yläviivaJ^ 

Havaijin vokaalit ovat:^ 

a lal 
e /e/ 
i/i/ 
o loi 
u/u/ 

Yläviivan kanssa jokainen vokaali ääntyy pitkänä mutta muuten samanlaisena.^ 

Diftongit ai, ae, au, ao, ei, eu, oi, ou, iu ääntyvät kuten suomessakin, paitsi ai ääntyy /ai/ ja au /au/. Joskus a 
ääntyy yksinäänkin /0/.® 


Havaijin konsonantit ovat:^ 

p/p/ 

k/k/ 
h/h/ 
m /m/ 
n /n/ 

1 / 1 / 
w /w/ 

' /?/ 

Englannin kielestä havaijiin lainatuissa sanoissa konsonantit korvataan havaijin äänteillä seuraavasti: 

Pbf> p 
V w > w 

hw > hu tai w tai u 
h sh > h 
/ r > 1 
m > m 
n ng > n 

t d th s sh z chj k g > k 

/> i 

Sanapaino on lyhyissä sanoissa toiseksi viimeisellä tavulla, diftongilla tai pitkällä vokaalilla. Pitkissä 
sanoissa sanapainon sijainti on epäsäännönmukainenJ 10 ^ 

Kielioppi 


Havaijin kielessä tavun toistaminen voi muuttaa sanan merkitystä, kuten muissakin polynesialaiskielissä. 
Tavun toistaminen viittaa usein toistuvaan tekemiseen. Etuliitteitä käytetään paljon, esimerkiksi monikkoa 
kuvaamaan. Verbien taivutuksessa tärkeää on aspekti eli se, onko tekeminen alkanut tai päättynyt. Duaali on 




käytössä. Nomineilla ei ole sukua. Sanajärjestyksessä predikaatti edeltää subjektia ja adjektiivi seuraa 

pääsanaansa.^- 11 ! 


Kysymyksessä voidaan käyttää kysymyssanoja tai nousevaa intonaatiota väitteen muotoisen lauseen 
lopussa^ 12 ] 


Sanasto 


Havaijin kielellä on sanastollisia yhtäläisyyksiä rarotongan, tuamotun, tahitin, maorin, marquesasin ja 
rapanuin kielten kanssaJ 2 ^ 

Havaijin sanasto on perinteisesti rikas niillä elämänalueilla, jotka olivat havaijilaisia lähellä. Sanojen käyttö 
kuvainnollisessa merkityksessä oli alun perin suhteellisen yleistä, mutta tällainen kielenkäyttö on nykyisin 
harvinaista. Eurooppalaisen kulttuurin saavuttua saarille kieleen alettiin omaksua paljon englanninkielisiä 
lainasanoja, joiden äänneasu mukautettiin havaijin kieleen. Koska havaijissa on vain kahdeksan 
konsonanttia ja englannissa 24, moni havaijin konsonantti saa edustaa useaa englannin konsonanttia^ 13 ^ 

Kielinäyte 


»Hänau ku' oko 'a ' ia nä känaka apau loa, a ua kau like ka hanohano a me nä pono klvila ma luna o käkou 
päkahi. Ua ku' u mai ka no' ono' o pono a me ka ' ike pono ma luna o käkou, no laila, e aloha käkou kekahi 
i kekahi.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) ^ 

Lähteet 


■ Schiitz, Albert J.: Ali About Havvaiian. University of Havvai' i Press, 1995. ISBN 0-8248-1686-2. 

Viitteet 

1. Schiitz 1995, s. 5-8. 

LI. Schiitz 1995, s. 23-28. 

L3. Schutz 1995, s. 33-37. 

L4. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 
Pages/Language.aspx?LanglD=hwi) 

Aiheesta muualla 


■ Ulukau - the Hawaiian electronic library (http://ulukau.org/english.php) 

■ Hawaiian Dictionary (http://wehewehe.org/cgi-bin/hdict?e=q-0hdict-00-0-0-010—4—-den-0-0 
OOI-lhaw-Zz-l—Zz-l-home—00031-0000escapewin-00&d=&l=en) 

■ Aha Punana Leo (http://www.ahapunanaleo.org/) - kielen elvyttämishanke 

Austronesialaiset kielet 

abadi | abung | adonara | alune | anuta | atseh | ’auhelawa | badui | bali | belait | bugi | buru | cebuano | chuuk | 
etelämarquesas | fidzi | gao | havaiji | hiligaino | iloko | indonesia | jaava | japi | karoliini | kiribati | madura | 
malagassi | malaiji | maori | minangkabau | mokerang | nauru | palau | pingelap | pohjoismarquesas | rap anui | 
samoa | sunda | tagalog | tahiti | taroko | tetum | tikopia | timor | tonga | tsamorro | tuvalu | wanukaka | watubela 


Noudettu kohteesta "https://fi.wikipedia.Org/w/index. php?title=Havaijin_kieli&oldid=18949683” 

